ସିଂହ ସହ ଖେଳନ୍ତି ଏହି ମହିଳା କ୍ରିକେଟର୍‌, ଫିଟନେସ୍‌ରେ ବି ନଂ୧
ଭାରତର ତାରକା କ୍ରିକେଟର୍ ତାନିଆ ଭାଟିଆ ବିଶ୍ୱର ଶ୍ରେଷ୍ଠ ଉଇକେଟକିପର ଅଟନ୍ତି। ୧୯୯୭ ନଭେମ୍ବର ୨୮ରେ ଚଣ୍ଡିଗଡ଼ରେ ଜନ୍ମ ହୋଇଥିବା ତାନିଆ ବହୁତ କମ ବୟସରୁ କ୍ରିକେଟ ଖେଳିବା ଆରମ୍ଭ କରିଥିଲେ। ପଶୁପ୍ରେମୀ ତାନିଆ ସିଂହ ସହ ଖେଲିବାକୁ ପସନ୍ଦ କରନ୍ତି। କେବଳ ଏତିକି ନୁହେଁ ନିଜକୁ ଫିଟ୍ ରଖିବାକୁ ସର୍ବଦା ଚେଷ୍ଟା କରିଥାନ୍ତି।  
୨୦୧୮ରେ ଆନ୍ତର୍ଜାତୀୟ କ୍ରିକେଟରେ ଡେବ୍ୟୁ କରିଥିବା ୨୨ ବର୍ଷୀୟ ତାନିଆ ପିଲାଦିନରୁ ସେ ଏପରି ଏକ ପରିବେଶରେ ବଢିଥିଲେ ଯେଉଁଠାରେ କ୍ରିକେଟ ଛଡା ଆଉ କିଛି ନ ଥିଲା। ତାନିଆଙ୍କ ପିତା ସଞ୍ଜୟ ଭାଟିଆ ମଧ୍ୟ ବିଶ୍ୱବିଦ୍ୟାଳୟ ସ୍ତରୀୟ କ୍ରିକେଟ ଖେଳିଥିଲେ। କେବଳ ଏତିକି ନୁହେଁ, ତାଙ୍କ ବଡ ଭାଇ ଅଣ୍ଡର-୧୯ କ୍ରିକେଟ ଦଳରେ ସ୍ଥାନ ପାଇଥିଲେ। ତାନିଆ ଡିଏଭି ସିନିୟର ମାଧ୍ୟମିକ ବିଦ୍ୟାଳୟରେ ପଢୁଥିଲେ, ସେତେବେଳେ ସେ ଯୁବରାଜ ସିଂଙ୍କ ପିତା ଯୋଗରାଜ ସିଂଙ୍କଠାରୁ ତାଲିମ ନେଇଥିଲେ। ତାନିଆ ସର୍ବକନିଷ୍ଠ ଖେଳାଳି ଭାବେ ମାତ୍ର ୧୯ ବର୍ଷ ବୟସରେ ପଞ୍ଜାବକୁ ପ୍ରତିନିଧିତ୍ୱ କରିଥିଲେ। ପରେ ସେ ଭାରତୀୟ ଦଳରେ ସ୍ଥାନ ପାଇଥିଲେ।